recursal/SuperWikiNEXT-32B huggingface dataset:
Flowing Hair Liberty Dollar (averz)
Flowing Hair Liberty Dollar (reverz)
Minca **Flowing Hair Liberty Dollar** z roku 1794 je vôbec prvým vyrazeným americkým dolárom. Jeden jej exemplár bol v roku 2013 vydražený za 10 016 875 dolárov, čo ju zaradilo medzi najdrahšie a najhodnotnejšie mince sveta.

Vzhľad mince
------------

V roku 1794 začal rytec Robert Scot pripravovať motív strieborného doláru. Na pôvodnom návrhu bola na averze zobrazená busta bohyne Liberty (Sloboda) a na reverze orol. Neskôr Scot na žiadosť vlády pridal okolo orla veniec a presunul hodnotu mince z reverzu na jej hranu. Písmo použité na minci bolo navrhnuté Frederickem Geigrem, ktorý pracoval ako typograf pre americké nakladateľstvo. Po vyrazení niekoľkých testovacích verzií bolo rozhodnuté, že na averz pribudne ešte 15 hviezd reprezentujúcich pätnásť štátov, ktoré vtedy tvorili Spojené štáty. [1]

História mince
--------------

Počiatky histórie tejto mince sú úzko spojené so vznikom Spojených štátov amerických. Po podpísaní Deklarácie nezávislosti prebiehali snahy zjednotiť menu pre novovzniknutý štát. V roku 1792 bol schválený záväzný právny dokument, ktorý upravoval obeh meny a mincí na území Spojených štátov. Bolo rozhodnuté, že dolárové mince budú vyrazené zo striebra a ich rýdzosť musí byť 0,8924. Po prvých skúšobných emisiách, bolo rozhodnuté, že sa rýdzosť zvýši na 0,900. Prímesou bola meď. Návrhom motívu mince bol poverený práve rytec Robert Scot.[2]

Po zahájení výroby sa ukázalo, že mincové piesty sú príliš slabé a čoskoro sa opotrebovali. Preto bolo v prvej várke vyrobených len 2000 kusov tejto mince. 242 z týchto exemplárov bolo hneď nepoužiteľných, 2 sa zachovali ako vzor pre razbu v roku 1795 a ostatných 1756 kusov bolo odovzdaných riaditeľovi mincovne. Mince boli postupne zavádzané do obehu. Zároveň sa ukázalo, že tlak piestov nebol dostatočný a v zliatine sú vzduchové bubliny, kvôli ktorým sa zhoršovala zreteľnosť reliéfu. Mince s týmto designom boli razené ešte v roku 1795. V tomto roku boli potom nahradené dolármi razenými podľa návrhu Gilberta Stuarta. 

Ako sa kvalita mincí horšila, niektoré kusy boli upravované tak, aby zodpovedali aktuálnym štandardom, ako bola hmotnosť alebo obsah kovu. Tieto úpravy spôsobili, že mince sa odklonili od pôvodného vzhľadu. Hlavne vlasy bohyne Liberty, ktorá sa nachádza na averze mince, rozdielny počet hviezdičiek alebo iné detaily.[1]

Minca v Európe
--------------

V roku 2016 sa minca vôbec po prvýkrát v histórii „pozrela" do Európy. V rámci európskeho turné bola vo februári vystavená v Novej budove Národného múzea v Prahe. Do Prahy ju priviezla Národná Pokladnica, pobočka Samlerhuset Group BV. Zároveň so slávnou mincou bol vystavený tiež originál Bostonskej kópie Deklarácie nezávislosti USA z roku 1776. Minca sa v rámci tejto šnúry pozrie tiež do Varšavy, Tallinnu, Helsiniek, Stockholmu, Osla, Londýna a Dublinu, kde bude pre záujemcov taktiež vystavená.[3]

Referencie
----------

1. 1 2
2. ↑
3. ↑
**Pacsirta** (***Wo die Lerche singt***), je opereta, ktorú skomponoval Franz Lehár. Názov operety možno preložiť do slovenčiny z maďarského orginálu ako „*Škovránok*", alebo z nemeckej verzie ako „*Kde škovránok spieva*".

Premiéra operety sa konala 1. februára 1918 v Király Színház v Budapešti a bola to jediná svetová premiéra Lehárovej operety v Maďarsku (všetky ostatné sa konali vo Viedni, alebo v Berlíne). Libreto napísal Ferenc Martos. 

Premiéru operety poznačila bieda a všeobecne zlá nálada panujúca v Rakúsko-Uhorsku koncom Prvej svetovej vojny. Podpísanie Brestlitovského mieru znamenalo koniec aspoň východného frontu a tým aj všeobecné zlepšenie nálady obyvateľstva. To napomohlo úspešnej premiére operety aj v Theater an der Wien (27. marec 1918). Libreto pre nemeckú premiéru napísali Alfred Mária Willner a Heinz Reichert.

Hlavné postavy
--------------

| postava | Hlasový rozsah |
| --- | --- |
| Juliška, *jednoduché vidiecke dievča* | soprán |
| Šándor Zápolya, *maliar* | tenor |
| Pista Bodroghy, *Juliškin nápadník* | tenor |
| Vilma Garamy, *speváčka, Šándorova milá* | soprán |
|

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

### I. dejstvo

Šándor Zápolya je budapeštiansky maliar, ktorý trávi leto na vidieku. Vyberie si Julišku za model a zaľúbi sa do nej. Čoskoro sa však objaví Šándorova známosť, speváčka Vilma. Aj Juliška má nápadníka Pistu, ktorý sa opije a pobije so Šándorom. Juliška sa rozhodne odísť do Budapešti.

### II. dejstvo

Juliška aj so svojím otcom sú ako hostia v Šándorovom ateliéri. Snažia sa naučiť mestským spôsobom, ale veľmi sa im nedarí a Juliška sa stáva terčom výsmechu. Navyše aj žiarli na Vilmu.

### III. dejstvo

Šándor vyhráva prvú cenu s portrétom Julišky a získava vytúženú slávu. Juliška ho už prestala baviť a vracia sa k Vilme. Sklamaná Juliška sa udobrí s Pištom a vracia sa aj s otcom do rodnej dediny.

 Opis zápletky alebo rozuzlenia príbehu sa tu končí.
World Financial Center
**Two World Financial Center** je jeden z najväčších mrakodrapov v New Yorku, stojí na West Street medzi ulicami Liberty Street a Vesey Street vo finančnom dištrikte Lower Manhattanu. 44-poschodová budova má výšku 197 m a je duhá najvyššia v komplexe Svetového finančného centra. Má podobný dizajn ako Three World Financial Center až na strechu, ktorá je vo WFC2 kopula a vo WFC3 pyramída.

Okrem iných spoločností je budova centrála firiem Commerzbank, Deloitte & Touche, Merrill Lynch, Nomura Group, State Street Corporation and Thacher Proffitt & Wood, LLP. Je ukážkou postmodernistickej architektúry a navrhli ju Cesar Pelli & Associates a Haines Lundberg Waehler.
Kancelársky priestor disponuje 231,000 m², skonštruovaná bola v roku 1986, stála $800 000 000.

Budova má podobný dizajn ako One Canada Square komplexu Canary Wharf v Londýne, pretože bola podobne ako Svetové Finančné centrum projektom kanadskej developerskej spoločnosti Olympia & York a obe stavby boli navrhnuté rovnakými architektmi.

Two World Financial Center bola poškodená padajúcimi troskami zo Svetového obchodného centra 11. septembra 2001, pre opravy bola uzavretá do mája 2002.

Pozri aj
--------

* Three World Financial Center
* Zoznam najvyšších budov v New Yorku
* Four World Finance Center
**„Like a Rolling Stone"** je skladba od amerického speváka Boba Dylana, ktorá vyšla v roku 1965 ako singel k jeho albumu *Highway 61 Revisited*. Táto pieseň je považovaná za jednu z najvýznamnejších (nielen) Dylanových skladieb. Časopis *Rolling Stone* ju dal na prvé miesto v zozname 500 najlepších skladieb všetkých čias. V súčasnosti je táto skladba na prvej pozícii zoznamu 3000 najlepších skladieb aj na webovej stránke *Acclaimed Music*, v ktorá je prevádzkovaná združením hudobných kritikov z celého sveta. 

Bob Dylan zložil túto skladbu v jeden deň vo Woodstocku. Song bol pôvodne komponovaný vo waltzovom rytme, ktorý neskôr zmenil na 4/4 takt. Prvú nahrávku skladby Dylan vyrobil v produkcii Toma Wilsona 15.-16. júna 1965. Skladbu s ním nahrávali hudobníci Mike Bloomfield, Al Kooper (Hammond organ), Paul Griffin (klavír), Josef Mack a Bobby Gregg na bicích.

Singel „Like a Rolling Stone" vyšiel 20. júla 1965. Aj napriek tomu, že skladba dvojnásobne presahovala štandardnú dĺžku, ktorú požadovali rádiá pre vysielanie stala sa už vtedy najväčším Dylanovým hitom, a zostala nasledujúce tri mesiace na vrchole amerických hitparád, kde ju na druhé miesto vytlačila iba skladba „Help!" od skupiny The Beatles. Koncertný debut piesne Dylan naspieval 25. júla 1965 na legendárnom Newport Folk Festivale.

Verzie skladby od Boba Dylana
-----------------------------

Štandardnú štúdiovú nahrávku skladby môžeme nájsť na jeho piatich oficiálnych albumoch:

* *Highway 61 Revisited*
* *Bob Dylan's Greatest Hits*
* *Biograph*
* *The Essential Bob Dylan*
* *Dylan*

Koncertné nahrávky skladby sú na albumoch:

* *Self Portrait*
* *Before the Flood*
* *Bob Dylan at Budokan*
* *MTV Unplugged*
* *The Bootleg Series Vol. 4: Bob Dylan Live 1966, The "Royal Albert Hall" Concert*
* *The Bootleg Series Vol. 7: No Direction Home: The Soundtrack* (rovnaká nahrávka ako na verzii Live 1966)
* *Rock of Ages* - album Dylanovej skupiny The Band

Referencie
----------

1. ↑  Shelton, Robert. *No Direction Home: The Life and Music of Bob Dylan*. Ballantine, 1986, pp. 319–320. ISBN 0-345-34721-8
2. ↑   Sounes, Howard. *Down the Highway, The Life of Bob Dylan*. Doubleday, 2001, pp. 217-218. ISBN 0-552-99929-6
3. 1 2  Gill, Andy: *Classic Bob Dylan 1962-69: My Back Pages*, Carlton, 1998, pp. 82-83. ISBN 1858684811
**Montero Lamar Hill** (\* 9. apríl 1999, Lithia Springs, Georgia, USA), známy pod umeleckým menom **Lil Nas X**, je americký reper, spevák, skladateľ a internetová osobnosť. Preslávil sa svojím country rap singlom "Old Town Road", ktorý predtým, ako sa v novembri 2019 vyšplhal na medzinárodne hudobné rebríčky a získal diamantové ocenenie, dosiahol virálnu popularitu na sociálnej sieti TikTok. Singel strávil devätnásť týždňov na vrchole rebríčka *Billboard* Hot 100 v Spojených štátoch, čo sa stalo po prvýkrát od roku 1958.

Vydal niekoľko remixov "Old Town Road", z ktorých najobľúbenejší bol s country spevákom Billy Ray Cyrusom. V júni 2019 vyšiel verejne ako homosexuál. Po úspechu Old Town Road vydal svoje debutové EP 7 so singlami "Panini", ktorý sa umiestnil na 5. priečke Hot 100 a "Rodeo". Jeho debutovému štúdiovému albumu z roku 2021 *Montero* predchádzali single "Montero (Call Me by Your Name)", "Sun Goes Down" a "Industry Baby".

Lil Nas X bol najviac nominovaným mužským umelcom na 62. ročníku udeľovania cien Grammy, na ktorom získal cenu za najlepší videoklip a cenu za najlepší popový výkon dua alebo skupiny. Za "Old Town Road" vyhral aj dve ceny MTV Video Music Awards a cenu American Music Awards. *Time* ho označil za jedného z 25 najvplyvnejších ľudí internetu za rok 2019 a v roku 2020 bol na zozname *Forbes* 30 pod 30 rokov.

Detstvo
-------

Montero Lamar Hill sa narodil 9. apríla 1999 v Lithia Springs, v štáte Georgia, blízko Atlanty. Meno dostal podľa Mitsubishi Pajero, ktoré bolo nazývané aj Mitsubishi Montero. Keď mal šesť rokov jeho rodičia sa rozviedli a usadil sa so svojou matkou a babičkou. O tri roky neskôr sa presťahoval k svojmu otcovi, spevákovi gospelov, severne od mesta Austell, Georgia. Aj keď pôvodne nechcel odísť, neskôr to považoval za dôležité rozhodnutie. V mladom veku zápasil so svojou sexualitou, ale v 16 rokoch prijal, že je gay. Na trúbku začal hrať vo štvrtej triede, ale prestal zo strachu, že nebude cool. Navštevoval strednú školu v Lithia Springs, ktorú absolvoval v roku 2017. Študoval na University of West Georgia, ktorú po roku zanechal, aby sa mohol venovať svojej hudobnej kariére.

Publikácie
----------

* *C Is for Country*

Diskografia
-----------

### Štúdiové albumy

* *Montero* (2021)

### Extended plays

* *7* (2019)

### Single

* "Old Town Road"
* "Panini"
* "Rodeo"
* "Holiday"
* "Montero (Call Me by Your Name)"
* "SUN GOES DOWN"
* "Kick It!"
* "Bring U Down"
* "F9mily (You & Me)"
* "C7osure (You Like)"
* "Industry Baby"
* "Star Walkin'" (League of Legends Worlds Anthem)

Zdroje
------

*Tento článok je čiastočný alebo úplný preklad článku Lil Nas X na anglickej Wikipédii.*

Autoritné údaje: * GND: 1184637822
* ISNI: 0000 0004 7608 0561
* LCCN: no2019122757
* VIAF: 11155646204818212792
* WorldCat: lccn-no2019122757
DNA ligáza opravuje poškodenú molekulu DNA
**Ligáza** (lat. ligāre – spojiť alebo zlepiť dohromady) alebo **syntetáza** je enzým katalyzujúci napájanie molekúl za súčasného odštiepenia molekuly s malou molárnou hmotnosťou (t. j. s malým množstvom atómov). 
Zúčastňuje sa napríklad aj na spájaní Okazakiho fragmentov DNA (tzv. DNA ligáza). Veľký význam majú ligázy v genetickom inžinierstve pre konštrukciu rekombinantnej DNA. Existujú DNA- a RNA- ligázy.

Ligázy katalyzujú reakcie typu:

Ab + C → A-C + b
poprípade

Ab + cD → A-D + b + c
kde malé písmená označujú nízkomolekulárne molekuly, ktoré sa pri katalytickom spojovaní odštiepia.

K ligázam patrí aj aminoacyl-tRNA syntetáza, katalyzujúca napojenie aminokyselín k príslušnej tRNA.

Názvoslovie
-----------

Bežné pomenovanie ligáz obsahuje slovo „ligáza", ako napríklad DNA-ligáza, enzým často používaný v molekulárnej biológii na spojenie fragmentov DNA. Ďalšie bežné pomenovanie ligáz je *syntetázy*, pretože sa používajú pri syntézach nových molekúl, alebo *karboxylázy*, keď sa používajú pri nadviazaní oxidu uhličitého do molekuly.

Referencie
----------

1. ↑  Kodíček M.: *Biochemické pojmy* (výkladový slovník)

Pozri aj
--------

Ďalšie typy enzýmov

* Hydroláza
* Izomeráza
* Lyáza
* Oxidoreduktáza
* Transferáza

Iné projekty
------------


|  |  |
| --- | --- |
| Portal | Chemický portál |

Commons
* Spolupracuj na Commons Commons ponúka multimediálne súbory na tému **Ligáza**

| * z
* d
* u
Enzýmy |
| --- |
| Aktivita | 
* Aktívne miesto
* Väzbové miesto
* Katalytická triáda
* Oxyaniónová diera
* Enzýmová promiskuita
* Katalyticky dokonalé enzýmy
* Koenzým
* Kofaktor
* Enzýmová katalýza

 |
| Regulácia | 
* Alosterická regulácia
* Kooperativita
* Enzýmový inhibítor
* Enzýmový aktivátor

 |
| Klasifikácia | 
* Číslo EC
* Enzýmová superrodina
* Enzýmová rodina
* Zoznam enzýmov

 |
| Kinetika | 
* Enzýmová kinetika
* Eadieov–Hofsteeov diagram
* Hanesov–Woolfov diagram
* Lineweaverov–Burkov diagram
* Michaelisova–Mentenovej kinetika

 |
| Druhy | 
* **EC1 Oxidoreduktáza**
* **EC2 Transferáza**
* **EC3 Hydroláza**
* **EC4 Lyáza**
* **EC5 Izomeráza**
* **EC6 Ligáza**
* **EC7 Translokáza**

 |
Cutty Sark, jeden z posledných kliprov, ktorý zhotovili v roku 1869 v Škótsku dnes kotví zakonzervovaný v suchom doku v Londýnskom Greenwichi
Stavanie kliprov v lodenici
**Kliper** je druh viacsťažňovej plachetnice, ktorá sa používala v 19. storočí.

Od roku 1845 sa klipery stavali podľa teoretických výpočtov, ktoré s veľkým oplachtením zabezpečovali týmto lodiam vtedy nebývalú rýchlosť. Dosahovali rýchlosť 21 uzlov, priemerná rýchlosť bola 6–7 uzlov.

Oplachtenie
-----------

Boli to plnoplachetnice, to znamená, že mali minimálne tri sťažne, na ktorých boli iba rahnové plachty. Na zadnom sťažni býva vratiplachta a na prove stehové plachty.

Na každom sťažni boli minimálne štyri rahnové plachty, najčastejšie však šesť plachiet. Od paluby k vrcholcu sťažňa sa označujú ako:

* dolná plachta
* košová (marsová) plachta (niekedy rozdelená na dolnú a hornú)
* Brámová plachta (niekedy rozdelená na dolnú a hornú)
* Kráľovská plachta
* Oblohová plachta
* Mesačná plachta

Označovanie rahnových plachiet
Klasický kliper druhej polovice 19. storočia mal už ideálne riešenie lodného trupu i celej takeláže. Od roku 1845 sa stavali klipery podľa teoretických výpočtov, ktoré spolu s bohatým oplachtením zabezpečovali týmto lodiam dovtedy nebývalú rýchlosť. Druhá polovica 19. storočia bola ich najslávnejšiou epochou. Spolu mal kliper do 50 plachiet.

Okrem týchto plachiet mali závetrovky na koncoch rahna, ktoré zvyšujú plochu oplachtenia.

Iné projekty
------------

Commons
* Spolupracuj na Commons Commons ponúka multimediálne súbory na tému **Kliper (plachetnica)**

| * z
* d
* u
Typy plachetníc |
| --- |
| 
* bark
* barkentína
* briga
* brigantína
* drakkar
* džunka
* East Indiaman
* feluka
* flauta
* fregata
* galeáza
* galeota
* galeóna
* galéra
* hulk
* jachta
* karaka
* karavela
* katamaran
* keč
* kliper
* koga
* korveta
* lorcha
* luger
* mtepe
* nef
* pinasa
* prao
* radová loď
* sampan
* šalupa
* šebeka
* škuner
* triéra

 |
**Správa ciest Bratislavského samosprávneho kraja** je príspevková organizácia Bratislavského samosprávneho kraja, hlavným predmetom činnosti ktorej je správa a údržba ciest II. a III. triedy vo vlastníctve Bratislavského samosprávneho kraja. Sídli na Čučoriedkovej ulici v Bratislave, správu a údržbu ciest zabezpečuje prostredníctvom svojich troch stredísk v Malackách, Pezinku a Senci.

Spoločnosť vznikla delimitáciou majetku Slovenskej správy ciest 1.1.2004 ako akciová spoločnosť *Regionálne cesty Bratislava*, kedy prešli cesty II. a III. triedy na Slovensku do vlastníctva samosprávnych krajov, konkrétne transformáciou vnútornej organizačnej jednotky Slovenskej správy ciest Správa a údržba Bratislava - okolie. Táto organizačná jednotka samotná vznikla 1.1.1996 z Okresnej správy ciest Bratislava-vidiek, ktorá mala na starosť správu a údržbu ciest I. II. a III. triedy v bývalom okrese Bratislava-vidiek. V roku 2021 sa pretransformovala na súčasnú príspevkovú organizáciu.
**Regina Pokorná** (\* 18. január 1982) je slovenská šachová veľmajsterka (WGM). Najvyšší rating mala 2429. Trénoval ju veľmajster Ján Plachetka. Majsterka SR dievčat do 18 rokov 1997, juniorská majsterka Európy r. 1998. K najväčším úspechom patrí zlato z Majstrovstiev Európy junioriek, Patras 1999. Vyhrala sériu chorvátskych ženských turnajov, Rijeka 2001, 2002, 2005, Vrbnik 2008. Na olympiádach reprezentovala Slovensko kontinuálne od roku 1998 do 2012. V roku 1999 bola členkou ženského družstva, ktoré zvíťazilo na ME v Batumi a na druhej šachovnici získala výkonom 6/8 malú bronzovú medailu.

Regina Pokorná je mediálne najprezentovanejšia z našich šachových reprezentantiek, veľa cestuje a propaguje šach aj v exotických končinách. Jej obrázok vydali na známke Čadu. Na Islande trénovala mládež. Šach solídne hrávala aj jej sestra Renáta.

Po vydaji je uvádzaná ako Regina Theissl Pokorná a prešla do rakúskej šachovej federácie. Ešte predtým ukončila profesionálnu šachovú kariéru.

Referencie
----------

1. ↑   *Regina Pokorná* [online]. postoveznamky.sk, [cit. 2017-02-15]. Dostupné online.

Zdroj
-----

* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

Iné projekty
------------

Commons
* Spolupracuj na Commons Commons ponúka multimediálne súbory na tému **Regina Pokorná**

Externé odkazy
--------------

* Ženské olympiády Reginy Pokornej
* Majstrovstvá Európy družstiev žien Batumi 1999
* Časť simultánky Reginy na youtube
**Kinetické architektúra** je smer architektúry spadajúci pod kinetické umenie. Rozvíja sa od 20. a 30. rokov 20. storočia popri futurizme, dadaizme, konštruktivizme.

Vyjadrovacie prostriedky
------------------------

Hlavnou vyjadrovacou kategóriu kinetického umenia a kinetickej architektúry je pohyb. Kinetická architektúra sa usilujúce prekonať tradičnú statičnosť architektúry a rozvinúť dynamické prvky, ktoré nie sú priestorovo ani časovo fixované. V kinetickej architektúre sa rozlišuje *dráha pohybu* a *prostriedok*, ktorým sa pohybujú. Prostriedkom pre pohyb kinetických objektov je vietor, voda, motor, gravitácia, energia magnetického poľa. Veľkosť a tvar menia skladaním, kĺzaním alebo rozpínaním.

Rozdelenie
----------

Podľa schopnosti pohybu, umiestnenia a geometrie kinetické konštrukcie Michael A. Fox rozdelil kinetickú architektúru do troch kategórií:

1. *Vložená kinetické konštrukcie* sa nachádzajú vo vnútri väčšieho architektonického celku na stálom mieste. Ich primárnou funkciou je kontrolovať väčšie architektonické systémy alebo budovu, s ktorou sú späté v závislosti od meniacich sa faktorov.
2. *Premiestniteľné kinetické konštrukcie* sa väčšinou nachádzajú dočasne na určitom mieste a sú premiestniteľné. Takýto konštrukčný systém je zároveň zmontovateľný a spätne demontovateľný.
3. *Dynamické kinetické konštrukcie* sa nachádzajú vnútri väčšieho architektonického celku, ale fungujú bez kontroly od väčšej architektúry. Takéto konštrukcie môžu byť subkategorizované ako mobilné transformovateľné.

Príklady
--------

Prvými príkladmi kinetickej architektúry bola Tatlinova veža *(Veža III. Internacionály)* s otáčajúcimi sa podlažiami od Tatlina. V urbanizme je to projekt mobilného mesta od Cyrana z Bergeraku a Y. Friedmanna a kráčajúce mestá skupiny Archigram. Ku kinetickej architektúre zaraďujeme aj v architektonických detailoch počítačom riadené alebo na fotobunku reagujúce lamely slnolamov.
Vytuningovaný automobil Škoda Felicia RRS firmou Lamino Servis
Toyota Supra Mk IV upravená firmou Veilside
**Tuning** alebo **autotuning** (prekladá sa spravidla ako **ladenie/vylaďovanie/dolaďovanie automobilu**) je neformálne označenie pre úpravy, buď zvyšujúce výkon a jazdné vlastnosti automobilu, najčastejšie motora (performance tuning), alebo optické úpravy (visual tuning), a to najmä zo sériového, továrenského stavu do individuálnej formy.

U performance tuningu je jedna z najpopulárnejších úprav *chiptuning* (preprogramovanie riadiacej jednotky), zlepšenie sania, športové vačkové hriadele, vstrekovanie oxidu dusného, plneprietokový výfukový systém, turbokit alebo kompresor, kovokeramická alebo karbokeramická spojka, diferenciál so zvýšeným trením, športové alebo pretekárske tlmiče a pružiny, športový brzdový systém či pneumatiky s lepšou adhéziou.

Vizuálne úpravy sa sústredia na výmenu plastov auta (bodykit – nárazníky a bočné prahy), tmavé okenné fólie, neónové podsvietenie, ľahkozliatinové disky, koncovky výfukov a pod. Audio úpravy rozširujú vybavenie auta o hi-fi (high fidelity), LCD monitory a pod.

S tuningom sa spája aj tzv. pouličné preteky – streetracing. Na tému autotuning a streetracing boli natočené aj filmy – séria *Rýchlo a zbesilo a počítačové hry (séria hier Need for Speed)*

Pozri aj
--------

* Čiptuning

Iné projekty
------------

Commons
* Spolupracuj na Commons Commons ponúka multimediálne súbory na tému **Tuning (automobil)**

Externé odkazy
--------------

* Slovenská stránka o tuningu
* Slovenská stránka obsahujúca informácie o tuningu
**Matej Ambrózi** (Ambrózy, Ambrosz) (\* 13. január 1797, Liptovská Sielnica - † 12. marec 1869, Kovačica) bol slovenský evanjelický kňaz, pedagóg, náboženský spisovateľ. Pseudonym: Vojak hraňičjar.

Jeho otec bol Matej Ambrózi, jeho matka Eva rod. Lavotová.

Životopis
---------

Do školy chodil v Liptovskej Sielnici, študoval v Banskej Bystrici, v Prešove, v Banskej Štiavnici, v Šoproni, kde 1818 absolvoval. Vychovávateľ v Miškolci, levita v Novom Sade, farár v Bajši, v Zrenjanine, prvý banátsky senior, od 1837 v Kovačici. Počas štúdia v Šoproni vydal dve knihy príležitostných veršov, básňou *Pozdrav z Banátu* (Orol tatránski, 1846) pozdravil štúrovcov. Neskôr vydal náboženskú príručku pre školákov vo veršoch, v rukopise zanechal veršované modlitby.

Dielo
-----

* Jádro náboženství kresťanského ke prospěchu... Bp, 1844

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike - evanjelická farnosť; pokrstený ako Matthias Ambrosz

Autoritné údaje: * SNK: 147217
* VIAF: 4497156565695923500002
**Stanley David Griggs** (\* 7. september 1937, Portland, Oregon, USA – † 17. jún 1989, Earle, Arkansas) bol americký astronaut z letov s raketoplánom, vedúci pracovník NASA.

Životopis
---------

### Mladosť a výcvik

Po základnej a strednej škole absolvoval vojenskú leteckú akadémiu (AU.S. Naval Academy) v roku 1962 s titulom inžiniera. V roku 1970 ukončil štúdium na Univerzite Georga Washingtona, odbor administratívne riadenie a manažérske inžinierstvo. Stal sa vedúcim oddelenia tréningových operácií s raketoplánom v Johnsonovom kozmickom stredisku NASA v Houstone v Texase. Oženil sa a mal dve deti.

### Let do vesmíru

Na obežnú dráhu sa dostal vo svojich 47 rokoch ako 161. kozmonaut Zeme. Bolo to na palube raketoplánu Discovery s misiou STS-51-D, spoločne so šiestimi ďalšími kozmonautami, medzi ktorými bol aj senátor Jake Garn, ďalej Karol Bobko, Donald Williams, Margaret Seddonová, Jeffrey Hoffman a technik firmy McDonnell Douglas Charles Walker. Štartovali na Floride z mysu Canaveral. Na orbite vypustili družicu Anik C-1 (známa pod názvom Telesat 9) a Leasat 3. Druhá družica však po vypustení nezačala fungovať aj napriek mnohým pokusom ju opraviť. Každý taký nezdar ovplyvnil finančný výťažok letu, let teda z tohto pohľadu nepatril medzi úspešné.

### Po lete

V NASA zostal aj po svojom lete. Zomrel štyri roky po ňom vo svojich 51 rokoch blízko Earkle, Arkansas (havária Harvard AT-6D)

Pozri aj
--------

* STS-51-D Discovery (12. apríl 1985 – 19. apríl 1985)

Literatúra
----------

* CODR, Milan. *Sto hvězdných kapitánů*. [s.l.] : Práce, 1982.

Externé odkazy
--------------

* Griggs, S.D. v Malej encyklopédii kozmonautiky
* Stanley v Griggs encyklopédii SPACE-40
**Bartolomej Krpelec** (\* 21. november 1879, Bottyán – † 7. september 1957, Bardejov) bol slovenský historik a školský pracovník.

Rodina
------

* otec: Jozef Krpelec
* matka: Mária rod. Gallová
* manželka: Mária rod. Slančíková

Životopis
---------

Študoval na gymnáziu v Banskej Bystrici (1890 – 1896), na učiteľskom ústave v Lučenci (1896 – 1899). Učiteľ v Beluji a v Sucháni, školský inšpektor v Šahách a v Bardejove.

Historik Bardejova, Šariša a Hontu, košikárstva a ovocinárstva. Redaktor zborníka o bojoch proti Slovenskej republike rád, spolupracoval na 3. zväzku Slovenského náučného slovníka (Praha- Bratislava roku 1936). V rukopisoch zanechal národopisnú prácu o Novohrade a zbierku ľudových rozprávok zo Šariša. Po rozbití republiky účastník ilegálneho protifašistického odboja, člen tzv. občianskeho bloku, člen RNV v Bardejove.

Dielo
-----

* *Košikárstvo a jeho význam pre ľudový priemysel na Slovensku*, Prešov, 1934 (spoluautor)
* *Bardejov – jeho okolie dávno a dnes*, Bardejov, 1935
* *Zemepis pre 3. roč. hontianskych ľudových škôl*, Martin, 1921 ( s P. Zgúthom)

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: uk2016932654
* VIAF: 788148122920495200001
Bartolomé
Skala Pináculo
**Bartolomé** je ekvádorský ostrov, ktorý spolu s inými ostrovmi tvorí súostrovie Galapágy. Je to sopečný ostrovček nachádzajúci sa blízko pobrežia ostrova Santiago. Bartolomé je jeden z „najmladších" ostrovov súostrovia Galapágy. Tento ostrov a zátoka Sulivan Bay na ostrove Santiago dostali meno po námornom dôstojníkovi Sirovi Bartholomewovi Jamesovi Sulivanovi, prírodovedcovi a celoživotnom priateľovi Charlesa Darwina. Sir Sulivan bol poručík na palube brigy HMS Beagle patriacej Britskému kráľovskému námorníctvu. Meno ostrova Bartolomé je pošpanielčené meno Bartholomew. Sir Bartholomew James Sulivan spolu s Darwinom preslávili dané ostrovy.

Bartolomé má rozlohu 1,2 km² a jeho najvyšší bod je 114 m. Na ostrove sa nachádza preslávený štít v tvare hrotu nazývaný *Pináculo* (v preklade štít). Tento štít sa stal najznámejším prvkom súostrovia Galapágy. Na ostrove žijú tučniaky galapágske (*Spheniscus mendiculus*) a tulene hrivnaté (*Otaria flavescens*). Môžeme tu pozorovať aj rôzne lávové útvary a sopečné kužele.

Ostrov ponúka jednu z najkrajších scenérií súostrovia. Ostrov Bartolomé je vlastne vyhasnutá sopka. Nachádzajú sa tam rôzne červenozeme, *suelos naranjas* (v preklade oranžovozeme), *suelos verdes* (zelenozeme), černozeme a lesklé sopečné útvary. Na ostrove Bartolomé sa nachádza ľahko prístupný sopečný kužeľ, z ktorého sa návštevníkom naskytne úžasný výhľad na ostatné ostrovy.

Turisti na ostrove môžu navštíviť dve miesta. Na prvom sa dá plávať a potápať okolo známej skaly. Podmorský svet okolo ostrova je veľmi zaujímavý. Dá sa tam potápať napríklad s tučniakmi, morskými korytnačkami, žralokmi bielohrotými a rôznymi inými tropickými rybami. Druhým je záliv, ktorý je taktiež úžasným miestom na plávanie. Takzvané „zálivy dvojičky" sú oddelené len úzkym pásom zeme.

Iné projekty
------------

Commons
* Spolupracuj na Commons Commons ponúka multimediálne súbory na tému **Bartolomé (Galapágy)**

Zdroj
-----

*Tento článok je čiastočný alebo úplný preklad článku Isla Bartolomé (Galápagos) na španielskej Wikipédii.*
**Kyselina salicylová**, staršie tiež **salicyl**, je beta-hydroxyderivát kyseliny benzoovej. Jej názov pochádza z latinského názvu pre vŕbu, *Salix*, z ktorej kôry možno kyselinu pripraviť.

Vlastnosti
----------

Je to bezfarebná kryštalická organická kyselina, slabo rozpustná vo vode (0,2 g/100 ml pri 20 °C).

V prírode vzniká pri metabolizme salicínu a účinkuje ako rastlinný hormón.

Príprava
--------

Kyselina sa dá pripraviť Kolbeho syntézou z fenolu. OH skupina fenolu sa nedá nukleofilne nahradiť, kvôli +M (mezomérnemu) efektu, ktorým zapája svoj voľný elektrónový pár do konjugácie v benzénovom kruhu, ale zato umožňuje substitúciu H v benzénovom kruhu. Ďalšie substitenty orientuje do polôh *orto* (2) a *para* (4). Na Kolbeho syntézu sa používa fenolát, kde O- je silnejší elektrodonor ako -OH. Zvýši sa tým elektrónová hustota na benzénovom jadre a teda do reakcie s fenolátmi vstupujú i slabšie elektrofilné častice. Fenolát sodný za prítomnosti CO2 dáva salicylan sodný a z toho za prítomnosti kyseliny (H+) možno získať kyselinu salicylovú.

Použitie
--------

V minulosti sa používala v potravinárstve ako konzervačná látka, dnes ju však nahradila kyselina benzoová (E210) alebo benzoan sodný (E211).

Dnes sa využíva v organickej syntéze. 

V medicíne kyselina salicylová slúži na prípravu farmaceuticky významnej kyseliny acetylsalicylovej, ktorá sa používa hlavne ako antiflogistikum (acylpyrín, aspirin).

Referencie
----------

1. ↑   *Salicylic acid* [online]. go.drugbank.com, [cit. 2022-11-14]. Dostupné online.
2. ↑   *Salicilyc acid* [online]. [Cit. 2008-10-13]. Dostupné online.

Zdroj
-----

*Tento článok je čiastočný alebo úplný preklad článku Kyselina salicylová na českej Wikipédii (číslo revízie nebolo určené).*

  



|  |  |
| --- | --- |
| Portal | Biologický portál |
**Peter Prídavok** (\* 27. november 1902, Stankovany – † 15. február 1966, Londýn) bol slovenský spisovateľ, novinár, politik, prekladateľ. Pseudonym: Cyril; Orion; Peter Prešovský.

Jeho otec bol Jozef Prídavok, matka Zuzana rod. Okáľová, manželka Mária Prídavková. Mal štyroch bratov: Anton, Marián, Jozef a Ján.

Životopis
---------

V roku 1920 – 1921 študoval a zmaturoval na gymnáziu v Banskej Bystrici, 1921 – 1923 študoval filozofiu na Collegiu Maximum a teológiu na univerzite a Innsbrucku, 1923 – 1925 klasické a slovanské jazyky na Karlovej univerzite v Prahe. Redaktor časopisov a denníkov a súčasne 1926 – 1929 majiteľ a zodpovedný redaktor týždenníka *Rodobrana*, 1938 – 1939 vedúci tlačového odboru slovenskej vlády a Slovenskej tlačovej kancelárie v Bratislave. V apríli 1939 emigroval do Paríža, od júna 1940 v Londýne, tam politik a novinár 1952 – 1966 najprv programový asistent, neskôr vedúci Slovenskej sekcie vysielania BBC. Debutoval v štud. čas. Zostavovateľ a editor antológií juhoslovanských, nemeckých a slovenských ľudových rozprávok a povestí. Zostavoval šlabikáre a čítanky pre ľudové školy. Autor metodických príručiek pre učiteľov, pokúsil sa o tvorbu veselohier. Kratšie literárne a publicistické útvary i náboženskú literatúru prekladal z ruštiny, poľštiny, slovinčiny, srbštiny, chorvátčiny, latinčiny, taliančiny a nemčiny. Po februári 1948 spoluzakladateľ SNR v zahraničí. Člen národných, kultúrnych a politických spolkov. V roku 1948 – 1952 gen. tajomník SNR v Ríme.

Dielo
-----

* *Z pokladnice slovenských ľudových rozprávok*, Bratislava roku 1933
* *Grimmove vyberané rozprávky*, Bratislava roku 1931
* *Juhoslovanské rozprávky*, Praha roku 1933

Literatúra
----------

* Slovenský biografický slovník

Autoritné údaje: * ISNI: 0000 0000 5821 1979
* NK ČR: jx20040219008
* SNK: 161731
* VIAF: 303845381
RNDr. **Peter Pavol Bartoš** (\* 11. jún 1901, Stará Turá – † 18. december 1975, Bratislava) bol slovenský pedagóg a matematik.

Život
-----

Narodil sa v Starej Turej, vo vtedajšom okrese Trenčín. Životná dráma P. P. Bartoša je svojím záujmom o matematiku svojrázne zaujímavá a pozoruhodná. Už počas gymnaziálneho štúdia sa venoval matematike. Okolnosti mu však neumožnili ďalšie štúdium. A tak po maturite v roku 1921 – 1922 absolvoval v Martine kurz pre notárov. Tu sa dostal do styku s Ústredím slovenských ochotníckych divadiel. Po skončení notárskeho kurzu stal sa prvým tajomníkom ÚSOD, pričom spolupracoval so Štefanom Krčmérym, redigoval edíciu Slovenský divadelný ochotník, pestoval čulé styky s pridruženými krúžkami. Notárom bol viac ako 10 rokov – naposledy v Bratislave-Petržalke. Pre očnú chorobu odišiel do výslužby a začal v Brne študovať matematiku a fyziku na Prírodovedeckej fakulte Masarykovej univerzity. Po ukončení štúdia v roku 1936 pôsobil na gymnáziách v Rimavskej Sobote, v Tisovci, v Banskej Bystrici a v Zlatých Moravciach. K jeho žiakom patrila napr. aj B. Kolibiarová. V roku 1961 po druhýkrát a natrvalo odišiel do penzie.

Zomrel 18. decembra 1975 v Bratislave.

Dielo
-----

P. P. Bartoš uplatnil svoje odborné znalosti a pedagogické skúsenosti pri tvorbe učebníc matematiky pre stredné školy a aj ako autor úloh pre Matematickú olympiádu. Publikoval desiatky odborných a pedagogických prác, čím sa podieľal na zvyšovaní úrovne vyučovania matematiky. V publikačnej činnosti veľmi tvorivo pokračoval aj po odchode do dôchodku. Vedecké práce z oblasti elementárnej geometrie a teórie čísel uverejňoval v Matematickom časopise a v Časopise pro pěstování matematiky. Bol členom redakčnej rady časopisu Matematika v škole. Za úspešnú odbornú a pedagogickú činnosť bol vyznamenaný medailou J. A. Komenského, JSMF mu v roku 1975 udelila titul *Zaslúžilý člen*.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * NK ČR: mzk2002113107
* VIAF: 84516016
Ján Bruegel starší: Kytica
Francisco de Zurbarán: Zátišie (s hlinenými krčahmi)
**Zátišie** je druh maliarskeho námetu, pri ktorom je zobrazované náhodné alebo štylizované zoskupenie predmetov dennej potreby alebo nehybných vecí, ktoré tvoria prevažne hlavnú tému obrazu. Často sa podobá na krajinomaľbu alebo portrét, na rozdiel od týchto druhov malieb mal autor zátišia viac možností upraviť svoju predlohu a naštylizovať ju do čo najvhodnejšej polohy, aby tak dosiahol čo najlepší efekt.

Dejiny
------

Najstaršie známe zátišia pochádzajú z nástenných malieb v Pompejách a Herkulaneu, neskôr sa tiež objavovali na mozaikách v starovekom Ríme. V období stredoveku sa takmer vytratilo z maliarskeho umenia, a znovu sa objavilo až približne v 15. storočí (Jacopo de' Barbari), a to najmä v holandskom maliarskom umení (Jan van Eyck, Rogier van der Weyden, Konrad Witz a ďalší). 

Svoj predošlý význam však nenadobudlo, ale bolo skôr používané len ako vedľajší motív. Zátišie v podobe samostatného motívu sa začalo maľovať opäť až v druhej polovici 16. storočia (Jan Brueghel starší, Giuseppe Arcimboldo) a svoj vrchol zažilo v 17. storočí, v období barokového maliarstva, kedy sa stalo veľmi obľúbeným nielen v holandskom maliarstve, ale takmer v celej Európe (Willem Kalf, Willem Claesz Heda, Jan Davidszoon de Heem, Pieter Claesz a Ján Brueghel ml.). 

V 18. storočí sa venovali maľbe zátiší napr. Jean-Baptiste-Siméon Chardin alebo Jean-Baptiste Oudry, v 19. a 20. storočí sa maľba zátiší rozšírila do takmer všetkých maliarskych oblastí, no najznámejšie sú maľby zátiší od Paula Cézanna, a neskôr takých maliarov ako boli George Braque alebo Giorgio Morandi. V súčasnosti je zachytávanie zátiší viac rozšírené vo fotografickom umení než v maliarstve.

Literatúra
----------

* zátiší. In: *Malá československá encyklopedie* VI Š-Ž. 1. vyd. Praha: Academia, 1987. s. 789.
* *Ottův slovník naučný*

Iné projekty
------------

Commons
* Spolupracuj na Commons Commons ponúka multimediálne súbory na tému **Zátišie (maliarstvo)**
**Star Wars Rogue Squadron II: Rogue Leader** je akčná arkádová videohra vyvinutá firmou Factor 5 a vydaná spoločnosťou LucasArts v roku 2001 pre hernú konzolu GameCube firmy Nintendo.

Gameplay
--------

Hra sleduje pôsobenie letky *Rogue Squadron* pod vedením dvojice Luke Skywalker a Wedge Antilles. Dej hry je zasadený do obdobia pôvodnej trilógie filmov Star Wars.
Rogue Leader bol vyvíjaný ako voľné pokračovanie nadväzujúce na titul Rogue Squadron vydaný v roku 1998. Hra disponuje značne vylepšením grafickým spracovaním a novou vlastnosťou vo forme taktického menu, ktorá umožnuje hráčovi ešte pred bojom zoskupiť svoju letku a zadať jej náležité cieľe.

### Odomknuteľný obsah

Hra tiež obsahuje niekoľko sprístupniteľných bonusov a odomknuteľných misií. Bonusové misie je možné sprístupniť pomocou bodov pridelených hráčovi podľa zásluh v jednotlivých misiách hlavných kapitol, ktoré sú ohodnotené medailami.

#### Odomknuteľné misie

* Death Star Attack
* Battle of Hoth
* Strike at the Core

#### Odomknuteľné stroje

Bonusové stroje je možné sprístupniť zadaným adekvátneho kódu ešte pred samotním spustením levelu.

* Millennium Falcon
* Tie Fighter
* Tie Advanced
* Naboo Starfighter
* Slave 1

Prijatie
--------

Titul bol pozitívne hodnotený najmä vďaka svojej vysokej hrateľnosti a kvalitnému grafickému spracovaniu.

### Ocenenia

Rogue Leader vyhral E3 2001 *Game Critics Award* za najlepšiu akčnú hru.

Pozri aj
--------

* Star Wars: Rogue Squadron
* Star Wars Rogue Squadron III: Rebel Strike
* GameCube

Referencie
----------

1. ↑   *Rogue Leader - Release dates* [online]. MobyGames, [cit. 2008-08-22]. Dostupné online.  (po anglicky)
2. ↑   *The Top Ten Best-Looking GameCube Games* [online]. IGN. Dostupné online.  (po anglicky)
3. ↑   *2001 Winners - Best Action Game* [online]. Game Critics Awards. Dostupné online.  (po anglicky)

*Tento článok je čiastočný alebo úplný preklad článku Star Wars Rogue Squadron II: Rogue Leader na anglickej Wikipédii (číslo revízie nebolo určené).*

Externé odkazy
--------------

* Oficiálna stránka (po anglicky)
* Rogue Leader na MobyGames (po anglicky)
**Stara reka** (bulh. Стара река) je rieka v centrálnom južnom Bulharsku v Plovdivskej oblasti v okrese Karlovo. Je ľavým prítokom rieky Strjama a jej dĺžka je 20 km.

Opis toku
---------

Rieka pramení pod názvom **Veľká rieka** (bulh. Голямата река – *Goľamata reka*) v nadmorskej výške 1 942 m n. m. v severnom podloží masívu Ravnec v kaloferskej časti pohoria Stará planina. Na začiatku tečie severným smerom a neskôr na západ a juhozápad. Po pribratí malého prítoku nazývaného **Malá rieka** (bulh. Малката река – *Malkata reka*) sa stáča na juh a tečie hlbokou dolinou. Na mieste kde rieka opúšťa pohorie Stará planina približne kilometer od centra mesta Karlovo sa na toku nachádza vodopád Sučurum. Po prietoku mestom Karlovo rieka preteká Karlovskou kotlinou a vlieva sa do rieky Strjama (ako jej ľavý prítok) približne 2,3 kilometra od mesta Baňa. Karlovo je jediné osídlené miesto ležiace na jej toku.

Galéria
-------

* Stara reka v KarloveStara reka v Karlove

Referencie
----------

1. ↑  MIČEV, N.; MICHAJLOV, C.; VAPCAROV, I.; KIRADŽIEV, S.. Географски речник на България. Sofia : Nauka i izkustvo. 1980. 561 s. S. 469. (bulharsky)
Súradnice: 48°16′00″S 19°14′00″V﻿ / ﻿48,2666000°S 019,2332167°V﻿ / 48.2666000; 019.2332167

**Trúbiaci kameň** je andezitový blok v chotári obce Sucháň, o veľkosti cca 3,5 m po dĺžke, 2,5 m vo šírke a 1 m po výške, v ktorej sú vytvorené dva otvory, vysekané číslice (1794 resp. 1194, s dvojbodkou nad číslicou 9) a vysekaná mapka terénu. Po fúknutí do horného otvoru vychádza z druhého otvoru zvuk, ktorý sa rozlieha po širokom okolí. Mohutné zatrúbenie z kameňa sa rozlieha stovky metrov ďaleko. Zatiaľ nie je jasné, či otvory v kameni sú dielom prírody, alebo ľudskej ruky.

Zaujímavosťou je nielen jeho schopnosť trúbiť, ale aj číslice a obrazec vyrytý na jeho povrchu. Miestna povesť hovorí, že kameň a jeho schopnosť trúbiť, využívali turecké vojská v 16. a 17. storočí na zvukovú signalizáciu. Podľa nej sú trúbiace otvory vysekané ľudskou rukou, rovnako ako štvorčíslie na severozápadnej stene – 1194 s dvojbodku nad deviatkou. Vzhľadom na rozdiel prvých dvoch číslic ho možno prečítať aj ako 1794.

Obrazec môže byť mapou, pretože sa nápadne zhoduje s okolitou krajinou. Číslice môžu znamenať číslovanie kameňa v bývalej signalizačnej sústave, ak tu v minulosti nejaká existovala, alebo letopočet. Ani jedna z číslic nezaznamenáva v dejinách okolia žiadnu významnú historickú udalosť. No po prepočte na islamský letopočet, ktorý sa počíta od roku 622 nášho letopočtu to vychádza rok 1572. To je rok, kedy vojská Osmanskej ríše v tomto kraji boli. Navyše, dve bodky nad deviatkou sa používajú v Tureckom číselníku.

Zdroje
------

* Pravda.sk - Trúbiaci kameň v Sucháni je dedičstvom Turkov
* Ján Mihalkin: Sucháň II. - zvyky a povesti
**Šláger** (tiež **hit** alebo **trhák**) je označením pre nejakú entitu, ktorá je momentálne veľmi módna alebo populárna a na trhu aj veľmi žiadaná. V minulosti bola týmto slovom označovaná len populárna pieseň.

Obvykle sa tento pojem používa predovšetkým v oblasti médií (televízie, rozhlas, film a pod.). Dnes je slovo *šláger* považované za faktické synonymum pro novší pojem *hit*.[chýba zdroj]

Za šláger sa označuje aj štýl populárnej hudby vyznačujúci sa jednoduchou kompozíciou, ktorá si kladie za cieľ rýchle získanie obľuby pri čo najširších vrstvách publika, vhodnosť ako doprovod k tancu a nekladie veľké nároky na úroveň ideového obsahu poprípade formy jeho podania, ani na dlhú životnosť v popredí záujmu verejnosti.[chýba zdroj]

Použitie
--------

Spravidla sa jedná o pieseň alebo film, ale v prenesenom slova zmysle sa môže jednať o čokoľvek iné, napríklad o knihu (resp. *bestseller*) alebo o detskú hračku či spoločenskú hru. Napríklad šlágrom posledných rokov sa stala číselná hra sudoku, v minulosti to boli napríklad populárne céčka alebo Rubikova kocka.

V ligovom športe sa *šlágrom* nazýva papierovo najatraktivnejšie stretnutie kola, napríklad: „Šlágrom kola bude derby Sparta vs. Slavia."

Zdroj
-----

* *Tento článok je čiastočný alebo úplný preklad článku Šlágr na českej Wikipédii (číslo revízie nebolo určené).*
**Audiovizuálny stimulátor** alebo hovorovo **psychowalkman** je (prenosný) prístroj na reguláciu stavov vedomia pomocou audiovizuálnej stimulácie (AVS). Súčasťou prístroja sú zvyčajne okuliare so svetelnými diódami a stereoslúchadlá. 

Periodické optické stimuly sú privádzané na LED diódy okuliarov a súčasne pôsobí cez stereoslúchadlá prepracovaná periodická zvuková stimulácia. Frekvencia a typ stimulácie sa postupne mení. Je určená pre rôzne špecifické ciele. 

Počas stimulácie dochádza v mozgu k efektu strhávania rytmov, ktorý spôsobuje postupné prelaďovanie z jedného stavu vedomia do iného. Pri mnohých zámeroch už samotné "prepnutie" do iného stavu mozgu je žiadaným a konečným cieľom (relaxovanie, zaspanie, dodanie energie). Na Slovensku sa používa najmä ako pomôcka pri učení cudzích jazykov.

Pri zložitejších cieľoch pomáha stimulácia synchronizácii (kooperácii) práce ľavej a pravej hemisféry mozgu. U bežného človeka je väčšina aktivít mozgu lokalizovaná prevažne v jednej z hemisfér, pričom, veľmi zjednodušene povedané, ľavá korešponduje prevažne s lineárnymi a logickými úlohami a pravá skôr s intuitívnym, podvedomým a priestorovým spracovaním informácií.

Vedné odbory, ktoré sa zaoberajú zdokonalením činnosti a výkonnosti ľudského mozgu pomocou audiovizuálnej stimulácie sa nazývajú neurotechnológie. Sú zoskupením rôznych techník, založených hlavne na praktickom využití vedeckých poznatkov a technológií, ale aj na poznatkoch starobylých duchovných učení.
**Závadský potok** je potok na strednom Spiši, na území okresu Poprad. Je to pravostranný prítok Lopušnej, meria 2,2 km a je tokom VI. rádu.

Pramení v Kozích chrbtoch, v podcelku Dúbrava, na severoseverovýchodnom úpätí Krahulca (1 074,7 m n. m.), južne od obce Šuňava, v nadmorskej výške približne 945 m n. m. Na hornom toku tečie severovýchodným smerom, zľava priberá krátky prítok, na strednom toku tečie cez lokalitu Závrty a esovito sa ohýba. Ďalej už pokračuje smerom na sever, sprava priberá krátky prítok, tečie popri areáli poľnohospodárskeho družstva na ľavom brehu a zľava ešte priberá prítok z Nižnej Šuňavy. Odtiaľ tečie k ústiu na krátkom úseku na severovýchod a východne od Šuňavy ústi v nadmorskej výške cca 828,5 m n. m. do Lopušnej.

| * z
* d
* u
Vodné toky v povodí **Mlynice** |
| --- |
| *Mlynica* → *Poprad* → *Dunajec* → *Visla* |
| Vodné toky | Brezovský potok · Červená voda · Dielnica · Hájsky potok · Jaškovec · Lieskovec · Lopušná · **Mlynica** · Podhájsky potok · Potôčik · Priečny potok · Rakovec · Štrbský potok · Závadský potok |
| Vodné plochy | Capie pleso · Nižné Kozie pleso · Nové Štrbské pleso · Okrúhle pleso · Pleso nad Skokom · Štrbské pleso · Vyšné Kozie pleso |
| Vodopády | Skok |
**ALGOL 68** je imperatívny programovací jazyk predstavujúci rozsiahle a dôsledné rozvinutie predchádzajúcej verzie jazyka ALGOL 60. Vznikol v roku 1973 a bol navrhnutý podľa fundamentálneho princípu tzv. „ortogonálneho návrhu" (angl. Orthogonal Design). Ide o princíp minimálneho, univerzálneho, ľubovoľne kombinovateľného stavebnicového systému. 

Základných stavebnicovými prvkami tohto jazyka, sú údajové typy *boolean*, *character*, *integer* a *real* a tiež syntaxe jazyka. Z týchto stavebnicových prvkov sa pomocou tzv *mode-makerov* dajú zostrojiť ľubovoľne zložité oblasti dát. Takýto skladací systém sa dá považovať predchodcu objektového modelu. *Mode-makermi* na skladanie boli:

* **[ ]** na zostrojenie jednorozmerného poľa,
* **struct** na vytváranie záznamov,
* **union** na zjednotenie viacerých štruktúr,
* **ref** na konštruovanie adresy smerníka,
* **proc** na vytvorenie funkcie a procedúry.

Stavebnicový sytém doplňovali elementárne akcie. Týmito akciami boli:

* sčítanie, odčítanie, násobenie, delenie;
* =, <, ≤, >, ≥;
* zaokrúhľovanie čísel, absolútna hodnota, logaritmický súčet atď.
* typové konverzie;
* smerníkové operácie;
* vytváranie premenných (deklarácia spojená s pridelením pamäťového miesta, bloku – zásobníkovo usporiadaný *loc* alebo *heap*);
* priradenie, volanie procedúry, skok.

Pomocou týchto elementárnych akcií sa dali zostrojiť ľubovoľné ďalšie akcie. Skladať tieto elementárne operácie bolo možné nasledovne:

* postupnosť – operácie oddelené bodkočiarkou,
* súbežný výpočet – operácie oddelené čiarkou,
* podmienky *if* a *case*,
* cyklus *while* a cykly s počítadlom,
* *exit* opustenie vykonávanej operácie s návratovou hodnotou.

Najväčším problémom jazyka bol jeho preklad. Jeho rozvinuté vyjadrovacie schopnosti (výsledkom funkcie je opäť funkcia), spôsobovali problém pri zostrojovaní prekladača – kompilátora. Programy na väčšine systémov boli interpretované pomocou interpretra, čo malo za následok ich pomalší chod.

Zdroje
------

* CLAUS, Volker; SCHWILL, Andreas, eds. *Lexikón informatiky*. Preklad Eva Stadtruckerová. 1. vyd. Bratislava : Slovenské pedagogické nakladateľstvo, 1991. 544 s. ISBN 80-08-00755-9.
|  |  |  |  |  |  |
| --- | --- | --- | --- | --- | --- |
| **Dočasná správa Grécka (1822-1827)Helénsky štát (1827-1832)*Προσωρινὴ Διοίκησις τῆς ἙλλάδοςἙλληνικὴ Πολιτεία***

|  |  |  |
| --- | --- | --- |
| ← Byzantská ríša ← Osmanská ríša | **1822 – 1832** | Grécke kráľovstvo → Samoské kniežatstvo → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu |

 |
| Hlavné mesto | Nafplio |
| **Obyvateľstvo** |
| Jazyky | Gréčtina |
| Náboženstvo | Grécke pravoslávie |
| **Štátny útvar** |
| Štátne zriadenie | dočasná vláda |
| Mena | Grécky fénix |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Byzantská ríša | Byzantská ríša |
| Osmanská ríša | Osmanská ríša |

 | **Nástupnícke štáty:**

|  |  |
| --- | --- |
| Grécke kráľovstvo | Grécke kráľovstvo |
| Samoské kniežatstvo | Samoské kniežatstvo |

 |

 |

**Prvá helénska republika** (novogr. Α'Ελληνική Δημοκρατία) je termín, odkazujúci na dočasný grécky štát ktorý vznikol počas gréckej vojny za nezávislosť proti Osmanskej ríši. Ide o čisto historiografický termín, zahŕňajúci ústavnú a demokratickú povahu revolučného režimu pred zriadením nezávislého Kráľovstva Grécka a spája túto časť gréckej histórie s neskoršou druhou a treťou helénskou republikou.

História
--------

V prvých fázach povstania z roku 1821 si rôzne územné celky zvolili svoje vlastné regionálne riadiace orgány. Tie boli na začiatku roku 1822 nahradené centrálnou správou na prvom Národnom zhromaždení v Epidaure, ktoré súčasne tiež prijalo prvú grécku ústavu, čo znamenalo zrod moderného gréckeho štátu. Regionálne riadiace orgány naďalej existovali, ale ústredná autorita nebola pevne stanovená až do rokov 1824/1825. Nový štát nebol mocnosťami okamžite uznaný. Po počiatočných úspechoch hrozil kolaps, jednak zvnútra kvôli občianskej vojne, ale tiež kvôli víťazstvám turecko-egyptskej armády Ibrahima Pašu.

Zdroj
-----

*Tento článok je čiastočný alebo úplný preklad článku První helénská republika na českej Wikipédii.*